বেহালা বিবেকানন্দ কলেজের নৈরাজ্যে টিএমসিপি যোগ। দেশবন্ধু গার্লস কলেজের দুই টিএমসিপি নেত্রীর মদতেই কলেজে তাণ্ডব চালিয়েছে পড়ুয়ারা। ক্যামেরাবন্দি ছবি থেকে চিহ্নিতও করা গেছে দেশবন্ধু গার্লস কলেজের দুই টিএমসিপি নেত্রীকে। প্রিন্সিপাল জানিয়েছেন,  এক বহিরাগত নিজেকে আবার মমতা বন্দ্যোপাধ্যায়ের অনুগত সৈনিক বলে দাবি করেছে।
 কলকাতা : বেহালা বিবেকানন্দ কলেজের নৈরাজ্যে টিএমসিপি যোগ। দেশবন্ধু গার্লস কলেজের দুই টিএমসিপি নেত্রীর মদতেই কলেজে তাণ্ডব চালিয়েছে পড়ুয়ারা। ক্যামেরাবন্দি ছবি থেকে চিহ্নিতও করা গেছে দেশবন্ধু গার্লস কলেজের দুই টিএমসিপি নেত্রীকে। প্রিন্সিপাল জানিয়েছেন,  এক বহিরাগত নিজেকে আবার মমতা বন্দ্যোপাধ্যায়ের অনুগত সৈনিক বলে দাবি করেছে। বেহালা বিবেকানন্দ কলেজে এই আন্দোলন কতটা স্বতঃস্ফূর্ত? কতটা কলেজ পড়ুয়াদের নিজস্ব আন্দোলন?  প্রশ্ন তুলে দিয়েছেন খোদ কলেজেরই প্রিন্সিপাল সোমা ভট্টাচার্য। তাঁর দাবি বহিরাগতদের মদতেই তাণ্ডব চালিয়েছে পড়ুয়ারা। সিসিটিভির ফুটেজেও ধরা পড়েছে এমন কয়েকজনের ছবি যারা পুরোপুরি বহিরাগত। মঙ্গলবার কলেজে জঙ্গি আন্দোলন চালাতে দেখা গিয়েছে যে পড়ুয়াকে, এককথায় বিক্ষোভের নেতৃত্বে যে ছাত্রীর ছবি বারবার দেখা গেছে ক্যামেরাবন্দি হতে সেই পড়ুয়ার পরিচয় জানা গেছে। নাম ওয়াহিদা খাতুন। দেশবন্ধু গার্লস কলেজের টিএমসিপির জিএস। আরও এক পড়ুয়ার ছবি ধরা পড়েছে সিসিটিভির ফুটেজে। গোলাপি জামা পরা সেই ছাত্রীও  বেহালা বিবেকানন্দ কলেজের  পড়ুয়া নন। নাম টিঙ্কু দাস। দেশবন্ধু গার্লস কলেজের টিএমসিপির অ্যাসিস্টেন্ট জিএস।